techiaith/cofnodycynulliad_en-cy huggingface dataset:
English: Well, on a more positive note than my colleague, I'm actually quite pleased with the steps that the UK Government are taking. Everything that we're doing now, it's a mini budget for growth, it's a mini budget to get people back into work. And I have to ask, following a COVID pandemic and the fact that we've got a shocking war in Ukraine, exactly how would you do it and how would Labour do it. You have no solutions, just criticisms. And I tell you what, the people have seen through it. The Prime Minister's speech today has gone down fantastically, and there are positive comments everywhere. So, anyway, we've also taken - and when I say 'we', the UK Government has taken a number of steps that will benefit the people of Wales: energy bills capped at £2,500 when they could have been £6,000 - this, in addition to the £400 discount for each household - [ Interruption.]
Welsh: Wel, ar nodyn mwy cadarnhaol na fy nghyd-Aelod, rwy'n eithaf bodlon mewn gwirionedd gyda'r camau y mae Llywodraeth y DU yn eu cymryd. Popeth a wnawn yn awr, mae'n gyllideb fach ar gyfer twf, mae'n gyllideb fach i gael pobl yn ôl mewn gwaith. Ac mae'n rhaid i mi ofyn, yn dilyn pandemig COVID a'r ffaith bod gennym ryfel dychrynllyd yn Wcráin, sut yn union y byddech chi'n ei wneud a sut y byddai Llafur yn ei wneud. Nid oes gennych unrhyw atebion, dim ond beirniadaeth. Ac rwy'n dweud wrthych, mae'r bobl wedi gweld drwy hynny. Mae araith y Prif Weinidog heddiw wedi cael derbyniad gwych, ac mae sylwadau cadarnhaol ym mhobman. Felly, beth bynnag, rydym ni hefyd wedi cymryd - a phan ddywedaf 'ni', mae Llywodraeth y DU wedi cymryd nifer o gamau a fydd o fudd i bobl Cymru: capio biliau ynni ar £2,500 pan allent fod wedi bod yn £6,000 - hyn, yn ychwanegol at y gostyngiad o £400 i bob aelwyd - [ Torri ar draws.]
English: I am. Thank you, Llywydd. And additional payments for the most vulnerable. In the mini budget, it was announced that 1.2 million people would benefit from the cut to the basic rate of income tax and 2 million are going to get a national insurance cut of £235 - [ Interruption.]
Welsh: Iawn. Diolch, Lywydd. A thaliadau ychwanegol i'r rhai mwyaf agored i niwed. Yn y gyllideb fach, cyhoeddwyd y byddai 1.2 miliwn o bobl yn elwa o'r toriad i gyfradd sylfaenol y dreth incwm a bydd 2 filiwn yn cael toriad yswiriant cenedlaethol o £235 - [ Torri ar draws.]
English: No, no point of order. I'm sure that the Minister will respond.
Welsh: Na, dim pwynt o drefn. Rwy'n siŵr y gwnaiff y Gweinidog ymateb.
English: These measures show that it is the UK Conservative Government that's trying to ease the burdens on our households here in Wales. Due to the cut to stamp duty in England, the Welsh Government is now set to receive an additional £70 million. So, will the Minister tell me exactly how you are going to spend that money?
Welsh: Mae'r mesurau hyn yn dangos mai Llywodraeth Geidwadol y DU sy'n ceisio lleddfu'r baich ar ein haelwydydd ni yma yng Nghymru. Oherwydd y toriad i'r dreth stamp yn Lloegr, mae disgwyl i Lywodraeth Cymru dderbyn £70 miliwn yn ychwanegol yn awr. Felly, a wnaiff y Gweinidog ddweud wrthyf sut yn union y bwriadwch wario'r arian hwnnw?
English: Question 6, to be answered by the Deputy Minister. James Evans.
Welsh: Cwestiwn 6, i'w ateb gan y Dirprwy Weinidog. James Evans.
English: The Veterans' Commissioner for Wales is a UK Government appointment and is therefore not directly accountable to Welsh Government. However, the commissioner is an important advocate for veterans in Wales. I have met him a number of times and look forward to working in partnership with him for the benefit of our veterans.
Welsh: Mae Comisiynydd Cyn-filwyr Cymru yn cael ei benodi gan Lywodraeth y DU ac felly nid yw'n atebol yn uniongyrchol i Lywodraeth Cymru. Fodd bynnag, mae'r comisiynydd yn eiriolwr pwysig dros gyn-filwyr yng Nghymru. Rwyf wedi ei gyfarfod nifer o weithiau ac rwy'n edrych ymlaen at weithio mewn partneriaeth ag ef er budd ein cyn-filwyr.
English: Thank you for that, Deputy Minister. I'm sure that you're pleased, as I am, that the work that he is doing is well under way, and I'm sure that you'd welcome Sarah Atherton to her position in the UK Government, as the Minister for veterans. You did say that it is the responsibility of the UK Government, but there are matters that are devolved here, and hopefully we can get some answers on those - I know that the Government here don't like answering on devolved issues. So, can the Deputy Minister outline what discussions you've had with the Deputy Minister for mental health around providing mental health support for veterans to make sure that, when they do ask for support, it is there, and supported, for them in their time of need? Thank you, Llywydd.
Welsh: Diolch am hynny, Ddirprwy Weinidog. Rwy'n siŵr eich bod yn falch, fel finnau, fod y gwaith y mae'n ei wneud wedi hen ddechrau, ac rwy'n siŵr y byddech yn croesawu Sarah Atherton i'w swydd fel y Gweinidog cyn-filwyr yn Llywodraeth y DU. Fe ddywedoch chi mai cyfrifoldeb Llywodraeth y DU ydyw, ond mae yna faterion sydd wedi eu datganoli yma, a gobeithio y gallwn gael atebion ar y rheini - rwy'n gwybod nad yw'r Llywodraeth yma yn hoffi ateb ar faterion datganoledig. Felly, a wnaiff y Dirprwy Weinidog amlinellu pa drafodaethau a gawsoch chi gyda'r Dirprwy Weinidog iechyd meddwl ynghylch darparu cymorth iechyd meddwl i gyn-filwyr i wneud yn siŵr fod cymorth ar gael iddynt pan fyddant yn gofyn amdano a'u bod yn cael eu cefnogi pan fyddant mewn angen? Diolch, Lywydd.
English: Thank you for the question. We are committed to working in partnership to reduce crime and anti-social behaviour in north Wales. While policing is currently a reserved matter, we work closely with policing colleagues on strategic issues and fund 600 police community support officers to protect communities across Wales.
Welsh: Diolch am y cwestiwn. Rydym wedi ymrwymo i weithio mewn partneriaeth i leihau troseddu ac ymddygiad gwrthgymdeithasol yng ngogledd Cymru. Er bod plismona'n fater a gedwir yn ôl ar hyn o bryd, rydym yn gweithio'n agos â chydweithwyr plismona ar faterion strategol ac yn ariannu 600 o swyddogion cymorth cymunedol yr heddlu i ddiogelu cymunedau ar draws Cymru.
English: Thank you for your response, Minister. I'm sure that you would agree with me that one of the best ways of reducing crime and anti-social behaviour is to ensure that our hard-working police officers and PCSOs that you mentioned are able to fully focus their time and efforts on their very clear areas of responsibility. Minister, you'll recall, back in July, I raised the issue that police forces are facing across Wales at the moment of often being distracted from their clear priorities and focus as police officers to have to deal with work that usually sits in other public service areas, such as in health or in social services. Back in July, you stated that many of these issues are being raised through the policing partnership board whilst working with policing colleagues. So, in light of this, Minister, I was wondering whether you have an update on what efforts are being made to reduce police time having to focus on non-policing issues to enable them and allow them to focus on reducing crime and anti-social behaviour.
Welsh: Diolch am eich ymateb, Weinidog. Rwy'n siŵr y byddech chi'n cytuno â mi mai un o'r ffyrdd gorau o leihau troseddu ac ymddygiad gwrthgymdeithasol yw sicrhau bod ein swyddogion heddlu gweithgar a'r swyddogion cymorth cymunedol yr heddlu y gwnaethoch chi sôn amdanynt yn gallu canolbwyntio eu hamser a'u hymdrechion ar eu meysydd cyfrifoldeb clir iawn. Weinidog, yn ôl ym mis Gorffennaf, fe gofiwch imi godi'r ffaith bod heddluoedd ledled Cymru yn methu canolbwyntio ar eu blaenoriaethau clir fel swyddogion heddlu am eu bod yn gorfod ymdrin â gwaith sydd fel arfer yn gyfrifoldeb i feysydd gwasanaethau cyhoeddus eraill, megis ym maes iechyd neu wasanaethau cymdeithasol. Yn ôl ym mis Gorffennaf, fe ddywedoch chi fod nifer o'r materion hyn yn cael eu codi drwy'r bwrdd partneriaeth plismona wrth weithio gyda chydweithwyr plismona. Felly, yn sgil hyn, Weinidog, roeddwn yn meddwl tybed a oes gennych chi'r wybodaeth ddiweddaraf ynglŷn â pha ymdrechion sy'n cael eu gwneud i leihau'r amser y mae'r heddlu'n gorfod ei dreulio'n canolbwyntio ar faterion nad ydynt yn faterion plismona er mwyn iddynt allu canolbwyntio ar leihau troseddu ac ymddygiad gwrthgymdeithasol.
English: Thank you, Sam Rowlands. As you say, PCSOs play such a crucial role in promoting community safety and tackling anti-social behaviour and acting as ears and eyes on the ground for police forces. But it's also about local relationships and so many of those local relationships are with local authorities, with their social services, housing, youth workers et cetera, as well as with health colleagues. It is very interrelated in terms of tackling crime, preventing crime and engaging in a holistic way, which we do with our policing partnership board and with the work that we do with our police and crime commissioners. So, at the last meeting, for example, we had Lynne Neagle speaking about substance misuse, which is a crucial issue that health, of course, is involved in; public health was there. We also did have the Secretary of State for Wales; Sir Robert Buckland joined us at that meeting and he engaged as well. We take a public health approach in terms of trying to ensure that we have community safety and community cohesion, so it's about interaction, diversionary schemes. You'll be very interested to hear that the police and crime commissioner funded a boxing club in Buckley, a safe location, diversion, interaction scheme. So, it's not about saying less on liaising with health and social services; it's actually engaging for a purpose. But, obviously, that's something that we regularly discuss at that board.
Welsh: Diolch, Sam Rowlands. Fel y dywedwch, mae swyddogion cymorth cymunedol yr heddlu yn chwarae rhan mor hanfodol yn hyrwyddo diogelwch cymunedol a mynd i'r afael ag ymddygiad gwrthgymdeithasol a gweithredu fel clustiau a llygaid ar lawr gwlad i heddluoedd. Ond mae hefyd yn ymwneud â chysylltiadau lleol ac mae cymaint o'r cysylltiadau lleol hynny gydag awdurdodau lleol, gyda'u gwasanaethau cymdeithasol, tai, gweithwyr ieuenctid ac yn y blaen, yn ogystal â chydweithwyr iechyd. Mae'n gydgysylltiedig iawn o ran mynd i'r afael â throseddu, atal troseddu ac ymgysylltu mewn ffordd gyfannol, ac rydym yn gwneud hynny gyda'n bwrdd partneriaeth plismona a chyda'r gwaith a wnawn gyda'n comisiynwyr heddlu a throseddu. Felly, yn y cyfarfod diwethaf, er enghraifft, roedd gennym Lynne Neagle yn siarad am gamddefnyddio sylweddau, sy'n fater hanfodol y mae'r maes iechyd, wrth gwrs, yn ymwneud ag ef; roedd iechyd y cyhoedd yno. Hefyd, roedd gennym Ysgrifennydd Gwladol Cymru; ymunodd Syr Robert Buckland â ni yn y cyfarfod hwnnw ac fe ymgysylltodd â ni hefyd. Rydym wedi mabwysiadu agwedd iechyd y cyhoedd o ran ceisio sicrhau bod gennym ddiogelwch cymunedol a chydlyniant cymunedol, felly mae'n ymwneud â rhyngweithio a chynlluniau dargyfeiriol. Bydd gennych ddiddordeb mawr mewn clywed bod y comisiynydd heddlu a throseddu wedi ariannu clwb bocsio ym Mwcle, cynllun lleoliad diogel, dargyfeirio, rhyngweithio. Felly, nid yw'n ymwneud â dweud llai am gysylltu ag iechyd a'r gwasanaethau chymdeithasol; mae'n ymwneud ag ymgysylltu i bwrpas mewn gwirionedd. Ond yn amlwg, mae hynny'n rhywbeth yr ydym yn ei drafod yn rheolaidd ar y bwrdd hwnnw.
English: Diolch, Rhys ab Owen. Our 'Anti-racist Wales Action Plan' was launched in June. I've asked the Welsh public and third sectors to work with us in delivering the plan and we've established a race disparity unit as one of our first actions.
Welsh: Diolch, Rhys ab Owen. Cafodd ein 'Cynllun Gweithredu Cymru Wrth-hiliol' ei lansio ym mis Mehefin. Rwyf wedi gofyn i'r cyhoedd a'r trydydd sector yng Nghymru weithio gyda ni i gyflawni'r cynllun ac rydym wedi sefydlu uned gwahaniaethau ar sail hil fel un o'n camau gweithredu cyntaf.
English: Diolch yn fawr, Weinidog. We cannot separate today from history. We must recognise some of the terrible miscarriages of justice faced by communities so close to the Senedd here. The other week, when mentioning the sad passing of Tony Paris, I raised the issue about his daughter wanting a street in his beloved Butetown named after him. Minister, will you support me in supporting a campaign to commemorate the miscarriage of justice faced by those communities by the justice system here in Wales - Tony Paris, the Cardiff Five, the Cardiff newsagent three, Mahmood Mattan, amongst others? We need to learn from the past if we're going to avoid it again in the future. Diolch.
Welsh: Diolch yn fawr, Weinidog. Ni allwn wahanu heddiw oddi wrth hanes. Mae'n rhaid inni gydnabod rhywfaint o'r camweinyddiadau cyfiawnder ofnadwy y mae cymunedau sydd mor agos i'r Senedd hon wedi eu hwynebu. Yr wythnos o'r blaen, wrth sôn am farwolaeth drist Tony Paris, nodais fod ei ferch eisiau enwi stryd ar ei ôl yn ei annwyl Butetown. Weinidog, a wnewch chi ymuno â mi i gefnogi ymgyrch i gofio am y camweinyddiadau cyfiawnder y mae'r cymunedau hynny wedi eu hwynebu dan law'r system gyfiawnder yma yng Nghymru - Tony Paris, Pump Caerdydd, y tri a gafodd eu cyhuddo ar gam o lofruddio gwerthwr papurau newydd yng Nghaerdydd, Mahmood Mattan, ymhlith eraill? Mae angen inni ddysgu o'r gorffennol os ydym am ei osgoi eto yn y dyfodol. Diolch.
English: Diolch yn fawr, Rhys ab Owen. I have to say that there is much that's being done that is not just in my portfolio, but certainly in Dawn Bowden's portfolio as well in terms of heritage, culture, art and sport. I don't know whether you were able to visit the Reframing Picton exhibition that was at the national museum, and, on Saturday, I opened a launch event of Black History 365. It was important it was in a museum, but also the Windrush exhibition that was held. We do need to not only honour those with black, Asian, minority ethnic heritage and their contribution, but also recognise these issues in terms of mishandling of justice.
Welsh: Diolch yn fawr, Rhys ab Owen. Mae'n rhaid imi ddweud bod yna lawer sy'n cael ei wneud, nid yn unig yn fy mhortffolio i, ond yn sicr ym mhortffolio Dawn Bowden hefyd yng nghyd-destun treftadaeth, diwylliant, celf a chwaraeon. Nid wyf yn gwybod a lwyddoch chi i ymweld ag arddangosfa Ailfframio Picton yn yr amgueddfa genedlaethol, a ddydd Sadwrn, agorais ddigwyddiad lansio Hanes Pobl Dduon 365. Roedd yn bwysig ei fod yn cael ei gynnal mewn amgueddfa, yn ogystal â'r arddangosfa Windrush a oedd yn cael ei chynnal. Mae angen inni anrhydeddu'r rhai sydd â threftadaeth ddu, Asiaidd, lleiafrifol ethnig a'u cyfraniad, a chydnabod y materion hyn yng ngoleuni camweinyddu cyfiawnder hefyd.
English: The next item is questions to the Counsel General and Minister for the Constitution, and the first question is from Carolyn Thomas.
Welsh: Yr eitem nesaf, felly, yw'r cwestiynau i'r Cwnsler Cyffredinol a Gweinidog y Cyfansoddiad, ac mae'r cwestiwn cyntaf gan Carolyn Thomas.
English: Thank you for your question. I have an introductory meeting with the new Attorney-General soon, and I also hope to meet the Lord Chancellor and Ministry of Justice ministerial team in due course. I will, of course, be making the case for devolution of justice during these discussions.
Welsh: Diolch am eich cwestiwn. Mae gennyf gyfarfod rhagarweiniol gyda'r Twrnai Cyffredinol newydd yn fuan, ac rwyf hefyd yn gobeithio cyfarfod â thîm gweinidogol yr Arglwydd Ganghellor a'r Weinyddiaeth Gyfiawnder maes o law. Wrth gwrs, byddaf yn gwneud yr achos dros ddatganoli cyfiawnder yn ystod y trafodaethau hyn.
English: Thank you for your answer. I have recently been contacted by a constituent who, sadly, lost her son and is now part of a group seeking coroners to be held accountable to a public body. Should justice be devolved to the Senedd? I believe it should. What considerations have you given to this issue? Thank you.
Welsh: Diolch am eich ateb. Yn ddiweddar cysylltodd etholwr â mi a oedd, yn anffodus, wedi colli ei mab ac sydd bellach yn rhan o grŵp sy'n ymgyrchu dros wneud crwneriaid yn atebol i gorff cyhoeddus. A ddylai cyfiawnder gael ei ddatganoli i Senedd Cymru? Rwy'n credu y dylai. Pa ystyriaethau a roddwyd gennych i'r mater hwn? Diolch.
English: Thank you for that supplementary question. The issue of coroners' courts is an important one, and it's one that I think I've raised in this Chamber several times, but it was also considered in the Thomas commission and is also referred to in 'Delivering Justice for Wales'. Can I say, first of all, in terms of your constituent - and I know as someone who represented many people in coroners' courts over the years - that my heart goes out? I know the impact of such tragedies on people, on families, which stay with them for all of their lives. I suppose the starting point, in terms of accountability, is, of course, as with all processes - and, of course, the coroner's court is a court of record, so it has a rather unusual but historic origin - the importance of independence and separation from Government, so, obviously not about accountability to us as a Senedd or to public bodies, but rather its role within the judicial system. Bearing in mind also that coroners' courts, the coroners, are, effectively, fully funded within Wales - they're funded by the local authorities; they are publicly funded in that particular way - and I think there is a natural role for those to be within a devolved justice system in their own right, and that is a case I've made and it's a case that I will continue to put. I think it has an unanswerable case for that in its own right, and bearing in mind the particular purpose of the coroners' courts as well.
Welsh: Diolch am y cwestiwn atodol hwnnw. Mae mater llysoedd crwneriaid yn un pwysig, ac mae'n un a godwyd gennyf yn y Siambr hon sawl gwaith, ond hefyd fe gafodd ei ystyried yng nghomisiwn Thomas ac fe gyfeirir ato hefyd yng 'Sicrhau Cyfiawnder i Gymru'. A gaf fi ddweud, yn gyntaf oll, o ran eich etholwr - ac rwy'n gwybod fel rhywun sydd wedi cynrychioli llawer o bobl mewn llysoedd crwneriaid dros y blynyddoedd - fy mod yn cydymdeimlo'n fawr? Rwy'n gwybod beth yw effaith trychinebau o'r fath ar bobl, ar deuluoedd, trychinebau sy'n aros gyda hwy drwy gydol eu hoes. Rwy'n tybio mai'r man cychwyn, o ran atebolrwydd, fel gyda phob proses - ac wrth gwrs, llys cofnodi yw llys y crwner, felly mae iddo darddiad eithaf anarferol ond hanesyddol - pwysigrwydd annibyniaeth a gwahanu oddi wrth y Llywodraeth, felly, yn amlwg nid yw'n ymwneud ag atebolrwydd i ni fel Senedd nac i gyrff cyhoeddus, ond yn hytrach ei rôl o fewn y system farnwrol. Gan gofio hefyd fod llysoedd crwneriaid, y crwneriaid, i bob pwrpas, yn cael eu hariannu'n llawn yng Nghymru - cânt eu hariannu gan yr awdurdodau lleol; cânt eu hariannu'n gyhoeddus yn y ffordd benodol honno - ac rwy'n credu bod rôl naturiol i'r rheini fod o fewn system gyfiawnder ddatganoledig yn eu rhinwedd eu hunain, ac mae honno'n ddadl yr wyf wedi ei gwneud ac mae'n ddadl y byddaf yn parhau i'w gwneud. Rwy'n credu bod ganddo achos diymwad dros hynny yn ei hawl ei hun, o gofio pwrpas penodol llysoedd crwneriaid hefyd.
English: Thank you for the question. Victims policy remains the responsibility of the UK Government. As a Government, we are committed to improving outcomes for victims in Wales. We believe that every victim should be treated with dignity and respect, and with access to the services that they need.
Welsh: Diolch am y cwestiwn. Mae polisi dioddefwyr yn parhau'n gyfrifoldeb i Lywodraeth y DU. Fel Llywodraeth, rydym wedi ymrwymo i wella canlyniadau i ddioddefwyr yng Nghymru. Rydym yn credu y dylai pob dioddefwr gael ei drin ag urddas a pharch, a chael mynediad at y gwasanaethau sydd eu hangen arnynt.
English: As you well know, many of the services that victims require are actually devolved to Wales and, at the end of June, when I asked the Prif Weinidog whether he was satisfied with the current system, he said that the 'system has so far served us well.' Well, in the resignation letter of last week by Dame Vera Baird, she complained about a lack of engagement from the very top in the Ministry of Justice. She complained about the priorities of the Westminster Government. She went on to say: 'It is no exaggeration to say that the criminal justice system is in chaos.' Does the Welsh Government still believe that victims here in Wales are well served by having a victims' commissioner that is answerable and accountable to a Whitehall that doesn't listen?
Welsh: Fel y gwyddoch yn iawn, mae llawer o'r gwasanaethau y mae dioddefwyr eu hangen wedi eu datganoli i Gymru a phan ofynnais i'r Prif Weinidog ddiwedd mis Mehefin a oedd yn fodlon gyda'r system bresennol, dywedodd fod y system 'wedi ein gwasanaethu'n dda hyd yma.' Wel, yn llythyr ymddiswyddiad y Fonesig Vera Baird yr wythnos diwethaf, roedd hi'n cwyno am ddiffyg ymgysylltiad o'r brig yn y Weinyddiaeth Gyfiawnder. Cwynodd am flaenoriaethau Llywodraeth San Steffan. Aeth ymlaen i ddweud: 'Nid wyf yn gor-ddweud pan ddywedaf fod y system cyfiawnder troseddol mewn anhrefn.' A yw Llywodraeth Cymru yn dal i gredu bod dioddefwyr yma yng Nghymru yn cael eu gwasanaethu'n dda drwy gael comisiynydd dioddefwyr sy'n atebol i Whitehall nad yw'n gwrando?
English: Questions now from the party spokespeople. Conservative spokesperson, Darren Millar.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Darren Millar
English: Thank you, Presiding Officer. Will the Minister make a statement on the evaluation undertaken by the Electoral Commission into advance voter pilots in Wales?
Welsh: Diolch. A wnaiff y Gweinidog wneud datganiad ar y gwerthusiad a gynhaliwyd gan y Comisiwn Etholiadol i gynlluniau treialu pleidleisio cynnar yng Nghymru?
English: Thank you for the question. I have already, actually, made a statement on that - a written statement has been issued. It was a statement that, I think, had quite a number of positives, because it showed that many of the technical issues and problems that would emerge from a digitised electoral system can be overcome and that they can be administered, and those lessons we will learn, I think, when we consider, as we develop the policy in respect of our own electoral reform, legislation. Just to say, on several occasions I've met with the Electoral Commission. We have discussed the report. I have met the new chair of the Electoral Commission as well to discuss that, and the outcome of those discussions, I think, has been very positive.
Welsh: Diolch am y cwestiwn. Rwyf eisoes wedi gwneud datganiad ar hynny - mae datganiad ysgrifenedig wedi cael ei gyhoeddi. Credaf ei fod yn ddatganiad a oedd yn cynnwys cryn dipyn o bethau cadarnhaol, oherwydd roedd yn dangos bod modd goresgyn llawer o'r materion technegol a'r problemau a fyddai'n deillio o system etholiadol wedi'i digideiddio a bod modd eu gweinyddu, a chredaf y byddwn yn dysgu'r gwersi hynny pan fyddwn yn ystyried y ddeddfwriaeth wrth inni ddatblygu'r polisi mewn perthynas â'n gwaith diwygio etholiadol ein hunain. Hoffwn ddweud fy mod wedi cyfarfod â'r Comisiwn Etholiadol ar sawl achlysur. Rydym wedi trafod yr adroddiad. Rwyf wedi cyfarfod â chadeirydd newydd y Comisiwn Etholiadol yn ogystal i drafod hynny, ac mae canlyniad y trafodaethau hynny wedi bod yn gadarnhaol iawn yn fy marn i.